CELEX: C2004/239/25
Language: hu
Date: 2004-09-25 00:00:00
Title: Az Elsőfokú Bíróság ítélete 2004. július 8-án a T-48/00. sz. Corus UK Ltd kontra Európai Közösségek Bizottsága ügyben (Verseny – Megállapodások – A hegesztés nélküli acélhengerek piaca – A jogellenesség tartama – Bírság)

25.9.2004   
            
            
               HU
            
            
               Az Európai Unió Hivatalos Lapja
            
            
               C 239/12
            
         
      AZ ELSŐFOKÚ BÍRÓSÁG ÍTÉLETE
   
   2004. július 8-án
   a T-48/00. sz. Corus UK Ltd kontra Európai Közösségek Bizottsága ügyben (1)
   
   (Verseny - Megállapodások - A hegesztés nélküli acélhengerek piaca - A jogellenesség tartama - Bírság)
   (2004/C 239/25)
   Az eljárás nyelve: angol
   A T-48/00. sz., Corus UK Ltd, korábban British Steel plc, székhelye: London (Egyesült Királyság), képviseli J. Pheasant és M. Readings, solicitors, kézbesítési cím: Luxembourg, kontra Európai Közösségek Bizottsága (meghatalmazott: eredetileg M. Erhart és B. Doherty, később M. Erhart és A. Whelan, segítőjük: N. Khan, barrister, kézbesítési cím: Luxembourg) ügyben, az EK-szerződés 81. cikkének végrehajtására irányuló eljárás során hozott (IV/E-1/35.860-B. sz. ügy – Hegesztés nélküli acélhengerek) (HL 2003., L 140., 1. o.), 1999. december 8-i 2003/382/EK bizottsági határozat megsemmisítése iránti, illetve másodlagosan a felperesre kirótt bírság mérséklésére irányuló kereset tárgyában, az Elsőfokú Bíróság (második tanács), tagjai: N. J. Forwood, elnök, J. Pirrung és A. W. H. Meij, bírák; hivatalvezető: J. Plingers, tisztviselő, 2004. július 8-án meghozta ítéletét, amelynek rendelkező része a következő:
   
               1)
            
            
               Az EK 81. cikk végrehajtására irányuló eljárás során hozott (IV/E-1/35.860-B. sz. ügy – Hegesztés nélküli acélhengerek), 1999. december 8-i 2003/382/EK bizottsági határozat 1. cikkének (2) bekezdését megsemmisíti az e rendelkezésben az 1991. január 1-jét megelőző időszak vonatkozásában a felperes terhére megállapított jogsértés tekintetében.
            
         
               2)
            
            
               A 2003/382/EK határozat 4. cikkében a felperesre kirótt bírság összege 11 700 000 euró.
            
         
               3)
            
            
               A további kérelmek tekintetében a keresetet elutasítja.
            
         
               4)
            
            
               A felek maguk viselik költségeiket.
            
         
      (1)  HL C 135., 2000.5.13.